open-index/open-wikipedia-markdown huggingface dataset:
การบริหารงานยุติธรรม

**การบริหารงานยุติธรรม** * () * เป็นการบริหารจัดการงาน ที่เกี่ยวข้องกับระบบงานยุติธรรม ได้แก่ องค์กรตำรวจ อัยการ ศาล ราชทัณฑ์และคุมประพฤติ โดยเฉพาะเรื่องหลักการบริหาร
การบังคับใช้กฎหมายอาญา การแก้ปัญหาการกระทำความผิดในสังคม ตลอดทั้งการบริหารเพื่อความปลอดภัยภายในองค์กรเอกชน

1. ในภาคเอกชน ทำงานบริษัทเอกชนในแผนกานบริหารความสงบและความปลอดภัย เกี่ยวกับบุคลากรและกิจการของบริษัทโดยทั่วไป แผนกวิจัยและการวางแผน

2. ในภาครัฐบาล
* สำนักงานตำรวจแห่งชาติ แผนกสวัสดิภาพเยาวชน พนักงานสอบสวน กองการเจ้าหน้าที่ แผนกวินัยและวางแผนพัฒนา
* กรมราชทัณฑ์ ทำงานหน้าที่นักสังคมสงเคราะห์ประจำทุกเรือนและทัณฑสถาน ทำงานในกองต่าง ๆ ได้ทุกกอง เช่น กองทัณฑวิทยา กองคุมประพฤติ กองพักการลงโทษ กองฝึกอบรม เป็นต้น
* กรมการพัฒนาชุมชน ทำหน้าที่พัฒนากรประจำเขตต่าง ๆ
* กรมการปกครอง ทำหน้าที่ปลัดอำเภอ
* กระทรวงยุติธรรม
* กรมคุมประพฤติ ทำหน้าที่พนักงานคุมประพฤติประจำศาลทุกจังหวัด
* ศาลเยาวชนและครอบครัว ทำหน้าที่เป็นพนักงานคุมประพฤติ ประจำศาลเยาวชนและครอบครัวที่มีอยู่ทุกศาล
* กรมบังคับคดี ทำหน้าที่ประสานงานติดตามคดี
* ศาลทุกศาล ทำหน้าที่เป็นจ่าศาล ดูแลกิจการกระบวนการยุติธรรมและธุรการทั่วไป
* สถาบันพัฒนาข้าราชการตุลาการ ทำหน้าที่เป็นนักวิชาการ ดำเนินงานและประสานงานในการจัดฝึกอบรม และวางแผนพัฒนางานของศาลโดยทั่วไป

3. ในภาครัฐวิสาหกิจและธนาคาร ทำงานแผนกบุคลากรกองการเจ้าหน้าที่เพื่อควบคุมและรักษาไว้ซึ่งระเบียบ กฎ ข้อบังคับและอื่นๆ เป็นผู้ประสานงานกับหน่วยงานอื่นในกรณีมีปัญหาพิพาทและการใช้กฎหมายโดยทั่วไป รวมทั้งทำงานแผนกวางแผนและพัฒนา

## การศึกษาต่อในประเทศไทย
ผู้จบการศึกษาปริญญาตรีสาขาบริหารงานยุติธรรมและความปลอดภัย สามารถสอบเข้าศึกษาต่อในระดับปริญญาโททั้งในและต่างประเทศ ในประเทศไทย ได้แก่ คณะรัฐศาสตร์ สาขาวิชาอาชญาวิทยาและงานยุติธรรม จุฬาลงกรณ์มหาวิทยาลัย, คณะรัฐศาสตร์และนิติศาสตร์ สาขาวิชาการบริหารงานยุติธรรมและสังคม มหาวิทยาลัยบูรพา, คณะสังคมศาสตร์ สาขาวิชาบริหารงานยุติธรรม มหาวิทยาลัยเกษตรศาสตร์, คณะสังคมสงเคราะห์ศาสตร์ สาขาวิชานโยบายและการบริหารงานยุติธรรม มหาวิทยาลัยธรรมศาสตร์, คณะสังคมศาสตร์และมนุษยศาสตร์ สาขาวิชาอาชญาวิทยาและงานยุติธรรม มหาวิทยาลัยมหิดล และคณะรัฐประศาสนศาสตร์ สาขาวิชาบริหารงานยุติธรรม สถาบันบัณฑิตพัฒนบริหารศาสตร์
เบรนแดน เฟรเซอร์

**เบรนแดน เจมส์ เฟรเซอร์** () เกิดวันที่ 3 ธันวาคม พ.ศ. 2511 เป็นนักแสดงชาวแคนาดา-อเมริกัน

## ประวัติ
เบรนแดน เฟรเซอร์ เกิดที่เมืองอินดีแอนาโพลิส รัฐอินดีแอนา เป็นบุตรของปีเตอร์ เฟรเซอร์ ผู้บริหารการท่องเที่ยวชาวแคนาดาซึ่งเดินทางและย้ายที่อยู่อยู่บ่อยครั้ง เขาศึกษาระดับอุดมศึกษาที่ Cornish College of the Arts ในซีแอตเติล และมีผลงานแสดงภาพยนตร์เรื่องแรกคือเรื่อง *Dogfight* จากนั้นแสดงในเรื่อง *Encino Man* ประชันบทกับ พอลลี่ ชอร์ หลังจากนั้นมีบทในภาพยนตร์เรื่อง *School Ties* โดยรับบทเป็นนักเรียนหนุ่มชาวยิวที่ดีเด่นทั้งเรื่องเรียนและการกีฬา ในภาพยนตร์เรื่องนี้มีดาราร่วมแจ้งเกิดอย่าง แมทท์ เดมอน, เบน แอฟเฟล็ค และคริส โอ ดอนเนล 

หลังจากนั้นเขารับบทที่เบาลงอย่างเช่น *Airheads, The Scout , George of the Jungle* และ *With Honors* หลังจากนั้นเขาได้แสดงใน ในเรื่อง *Gods and Monsters* ซึ่งได้รับการเสนอชื่อเข้าชิงรางวัลออสการ์ด้วย และต่อมาแสดงในภาพยนตร์ฟอร์มยักษ์เรื่อง *[[เดอะมัมมี่ คืนชีพคำสาปนรกล้างโลก]]* ซึ่งสร้างชื่อให้กับเขา

## ผลงานภาพยนตร์

## อ้างอิง

* เบรนแดน เฟรเซอร์ (Brendan Fraser)  movieseer.com

หมวดหมู่:นักแสดงอเมริกัน
หมวดหมู่:นักแสดงแคนาดา
หมวดหมู่:บุคคลจากอินเดียแนโพลิส
หมวดหมู่:นักแสดงนำชายยอดเยี่ยม รางวัลออสการ์
ฮารูนะ อันโนะ

**ฮารูนะ อันโนะ **  () เกิดในวันที่ 9 เมษายน ปี พ.ศ. 2531 ในจังหวัดคูมาโมโตะ ประเทศญี่ปุ่น  เป็นดาราไอดอล ชาวญี่ปุ่น

## ประวัติ
แจ้งเกิดจากการเป็นดาราไอดอล U-15  มีผลงานทั้งการ ถ่ายแบบหนังสือ และถ่ายแบบ VDO. 

## ข้อมูลส่วนตัว
* **ชื่อจริง :** ฮารูนะ อันโนะ   () 
* **วันเกิด :** 
* **สถานที่เกิด :** จังหวัดคูมาโมโตะ  ประเทศญี่ปุ่น
* **สัดส่วน :** B80 / W59 / H85
* **ส่วนสูง :** 158 ซม.
* **น้ำหนัก :** 45 กิโลกรัม 
* **สีที่ชอบ : [[สีม่วง]]
* **กรุ๊ปเลือด :** AB
* **งานอดิเรก :** ดูหนัง , อ่านหนังสือ 
* **ความสามารถพิเศษ :** ว่ายน้ำ , ภาษาอังกฤษ 
* **สังกัดค่าย :''' T o k y o z u k a n 

## ผลงาน

## แหล่งข้อมูลอื่น
* เวปไซต์อย่างเป็นทางการ 
* Tokyozukan  

หมวดหมู่:ไอดอลญี่ปุ่น
หมวดหมู่:บุคคลที่เกิดในปี พ.ศ. 2531
หมวดหมู่:บุคคลจากจังหวัดคูมาโมโตะ
ทูบีนัมเบอร์วัน (นิตยสาร)

*สำหรับโครงการในชื่อเรียกเดียวกันนี้ ดูบทความที่ [[ทูบีนัมเบอร์วัน]]*

*สำหรับเพลงในชื่อเรียกเดียวกันนี้ ดูบทความที่ [[ทูบีนัมเบอร์วัน (เพลง)]]*

**นิตยสารทูบีนัมเบอร์วัน** เป็นนิตยสารที่นำเนื้อหาสาระความรู้ในการใช้ดำรงชีวิตให้เกิดประโยชน์ของเยาวชนและวัยรุ่น เพื่อให้เยาวชนและวัยรุ่นห่างไกลจากยาเสพติด นอกจากนี้ในนิตยสารยังมีภาพและเนื้อหากิจกรรมและสาระความบันเทิง เป็นประจำทุกเดือน เฉพาะสมาชิกที่ได้สมัครนิตยสารเท่านั้น

## อ้างอิง
*เว็บไซด์โครงการทูบีนัมเบอร์วัน
## ดูเพิ่ม
*ทูบีนัมเบอร์วัน

ท
หมวดหมู่:นิตยสาร
หมวดหมู่:นิตยสารในประเทศไทย
กรดออกซาลิก

**กรดออกซาลิก** () เป็นสารประกอบอินทรีย์ซึ่งมีสูตรโมเลกุล H2C2O4 และมีความเป็นกรดสูงกว่ากรดน้ำส้ม () 10000 เท่า เมื่ออยู่ในรูปของประจุจะเรียกว่า **ออกซาเลต** (oxalate) ซึ่งเป็นตัวรีดิวส์ ที่ดีเหมือนกับหมู่ลิแกนด์ (ligand) ในสารประกอบเชิงซ้อน โลหะไอออนจะไม่ละลายน้ำเมื่อรวมกับออกซาเลต เช่น แคลเซียมออกซาเลต () ซึ่งเป็นนิ่วที่พบในไต

กรดออกซาลิกมีมวลโมเลกุล 90.03 g/mol (anhydrous) ความหนาแน่น 1.90 g/cm³ (dehydrate) จุดหลอมเหลว 101-102&nbsp;°C (dehydrate) กรดออกซาลิกสามารถเตรียมได้จากการออกซิไดซ์น้ำตาลกลูโคสด้วยกรดไนตริก โดยมี vanadium pentoxide เป็นตัวเร่งปฏิกิริยา หรือในระดับอุตสาหกรรมที่ต้องการผลิตในปริมาณที่มากจะใช้ โซเดียมไฮดรอกไซด์ ที่ร้อนดูดรับก๊าซ คาร์บอนมอนออกไซด์ ภายใต้ความดันสูงซึ่งจะได้ โซเดียมออกซาเลต เป็นผลิตภัณฑ์

กรดออกซาลิกจะทำปฏิกิริยาให้สารประกอบ carboxylic acid อื่นๆเช่น สารประกอบ ester (dimethyloxalate), สารประกอบ acid chloride (oxalyl chloride) เป็นต้น ออกซาเลต (oxalate) ซึ่งเป็นคู่เบส (conjugate base) ของกรดออกซาลิก ยังเป็นลิแกนด์ที่ดีในการเกิดสารประกอบเชิงซ้อน โดยมีลักษณะเป็น bidentate ligand ซึ่งจะให้ 2 อิเล็กตรอนและจับกลุ่มเป็นวง 5 เหลี่ยม (MO2C2) เช่น potassium ferrioxalate, K3[Fe (C2O4) 3] หรือเป็นยา Oxaliplatin โดยมีโลหะอะตอมกลางเป็นแพลทินัม ใช้ในทางเคมีบำบัดให้กับผู้ป่วยโรคมะเร็ง

กรดออกซาลิกสลายตัวได้เมื่อโดนความร้อน 120 องศา ขึ้นไป จะพบมากในพืช เช่น พืชตระกูล Sorrel ในกลุ่ม Oxalis หรือที่รู้จักกันคือ ส้มกบ หรือหญ้าเกล็ดหอยจีน

## อ้างอิง

## แหล่งข้อมูลอื่น

* Oxalic acid MS Spectrum
* 
* NIOSH Guide to Chemical Hazards (CDC)
* Table: Oxalic acid content of selected vegetables (USDA)
* Alternative link: Table: Oxalic Acid Content of Selected Vegetables (USDA)
* 
* Oxalosis & Hyperoxaluria Foundation (OHF) The Oxalate Content of Food 2008 (PDF)
* Oxalosis & Hyperoxaluria Foundation (OHF) Diet Information
* Calculator: Water and solute activities in aqueous oxalic acid 

หมวดหมู่:สารเคมีในบ้าน
หมวดหมู่:กรดไดคาร์บอกซิลิก
ลายรดน้ำ

thumb|250px|ลายรดน้ำ บนฝาผนังวัดสุทัศน์

**ลายรดน้ำ** เป็นงานประณีตศิลป์ของไทยชนิดหนึ่ง จัดอยู่ในงานจิตรกรรมประเภทสีเอกรงค์ สันนิษฐานว่ามีมาตั้งแต่กรุงสุโขทัยเป็นราชธานี จากหลักฐานในจดหมายเหตุกรุงสยามและกรุงจีน ซึ่งบรรยายถึง พ่อขุนรามคำแหงทรงเจริญพระอักษรแต่งตั้งราชทูตไปเจริญสัมพันธไมตรีกับจีนโดยการเขียนพระราชสาส์นเป็นลายรดน้ำ งานประเภทลายรดน้ำได้แพร่หลายและเป็นที่นิยมเรื่อยมาจนถึงสมัยอยุธยา และต่อมาถึงสมัยรัตนโกสินทร์

ลายรดน้ำเป็นลวดลายหรือภาพ รวมไปถึงภาพประกอบลายต่าง ๆ ที่ปิดด้วยทองคำเปลวบนพื้นรัก โดยขั้นตอนการทำสุดท้ายคือการเอาน้ำรด ให้ปรากฏเป็นลวดลาย จึงกล่าวได้ว่า  "ลายรดน้ำ" คือ ลายทองที่ล้างด้วยน้ำ

งานเขียนลายรดน้ำส่วนใหญ่จะเขียนประดับตามสถานที่ต่าง ๆ เช่นประตู หน้าตา ฝาผนัง รวมถึงเครื่องไม้ใช้สอยต่าง ๆ ด้วย


ภาพ:Bkkwangsuanpakkardrb03.jpg|หอเขียนลายรดน้ำวังสวนผักกาด กรุงเทพ
ภาพ:Watrakhangdoorpano0609.jpg|บานประตูพระอุโบสถ วัดระฆัง กรุงเทพ
ภาพ:Watrakhanghortrai052000b.jpg|ตู้พระธรรมลายรดน้ำภายในหอพระไตรปิฎกวัดระฆัง กรุงเทพ


## อ้างอิง

หมวดหมู่:ศิลปะไทย
จุฬามณีเจดีย์

[thumb|ภาพวาด[พระมาลัยคำหลวง ศิลปะรัตนโกสินทร์ พระมาลัยท่องสวรรค์ชั้นดาวดึงส์และสักการะจุฬามณีเจดีย์]]
ตามความเชื่อของพุทธศาสนิกชนเถรวาท **จุฬามณีเจดีย์** () เป็นเจดีย์บนสวรรค์ชั้นดาวดึงส์ ที่บรรจุพระจุฬาพระโมลีและพระเขี้ยวแก้วของพระโคตมพุทธเจ้า 

## ตำนาน
ชาตกัฏฐกถา อรรถกถาอปัณณกชาดก, วิสุทธชนวิลาสินี อรรถกถาพุทธาปทาน, และมธุรัตถวิลาสินี อรรถกถาโคตมพุทธวงศ์ ระบุตรงกันว่า เมื่อเจ้าชายสิทธัตถะออกผนวช เสด็จถึงหาดทรายริมฝั่งแม่น้ำอโนมา ทรงพระดำริว่าพระเกศาไม่เหมาะแก่สมณะ จึงทรงจับพระขรรค์ด้วยพระหัตถ์ขวา รวบพระจุฬา (จุก) กับพระเมาลี (มวยผม) ด้วยพระหัตถ์ซ้าย แล้วตัดออกเหลือพระเกศายาวสององคุลีเวียนขวาติดพระเศียร แล้วทรงรวบพระจุฬาพร้อมด้วยพระเมาลี อธิษฐานว่า ถ้าจะเป็นพระพุทธเจ้า ขอให้ผมนี้ตั้งอยู่ในอากาศ ถ้าไม่เป็น ก็ให้ตกลงเหนือพื้นดิน แล้วเหวี่ยงไปในอากาศ กำพระจุฬามณีนั้นลอยไประยะประมาณโยชน์หนึ่งแล้วก็ตั้งอยู่ในอากาศ ลำดับนั้น ท้าวสักกะเห็นด้วยจักษุทิพย์ ก็เอาผอบแก้วขนาดโยชน์หนึ่งทูนพระเศียรรับกำพระจุฬามณีนั้น แล้วทรงสถาปนาเป็นพระจุฬามณีเจดีย์สำเร็จด้วยรัตนะ 7 ประการ ขนาด 3 โยชน์ไว้ในภพดาวดึงส์

ในคัมภีร์สุมังคลวิลาสินียังระบุอีกว่า ระหว่างที่โทณพราหมณ์แบ่งพระบรมสารีริกธาตุถวายแก่เจ้าจากแคว้นต่าง ๆ ได้ลักพระเขี้ยวแก้วเบื้องขวาซ่อนไว้ในผ้าโพกศีรษะของตน ท้าวสักกะทรงพระดำริว่าพระเขี้ยวแก้วเบื้องขวานั้นเป็นปัจจัยแห่งการตรัสสอนอริยสัจ 4 เพื่อตัดความสงสัยของบรรดาสัตวโลก ไม่คู่ควรที่พราหมณ์จะทำสักการะได้ จึงทรงถือเอาจากผ้าโพก บรรจุไว้ในผอบทองคำ นำไปประดิษฐาน ณ พระจุฬามณีเจดีย์ด้วย

ปรมัตถทีปนีกล่าวว่า ท้าวสักกะศรัทธาพระเจดีย์นี้อย่างมาก มักจะเสด็จบูชาเนืองๆ

## ในวัฒนธรรม
จุฬามณีเจดีย์เป็นพระธาตุประจำปีเกิดของคนที่เกิดปีจอ ตามคติความเชื่อ "พระธาตุประจำปีเกิด" ของชาวไทยวน

ในช่วงประเพณียี่เป็งที่ภาคเหนือของไทย ผู้คนปล่อยโคมลอยเป็นสิ่งถวายแด่จุฬามณีเจดีย์

## อ้างอิง

* ฉบับประมวลศัพท์''' พระพรหมคุณาภรณ์ (ป.อ. ปยุตโต)

หมวดหมู่:เจดีย์
หมวดหมู่:พระธาตุประจำปีเกิด
รายชื่อทางแยกในกรุงเทพมหานคร

**รายชื่อทางแยกในกรุงเทพมหานคร** เฉพาะทางแยกสัญญาณไฟจราจร ทางแยกต่างระดับ รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ

## ทางแยกต่างระดับ

## ดูเพิ่ม
* รายชื่อถนนในกรุงเทพมหานคร

## อ้างอิง
* โครงการจัดหาผู้พัฒนาข้อมูลพื้นฐานเชิงพื้นที่ด้านเส้นทางคมนาคม

กรุงเทพมหานคร
*
พระยาอุปเทศทวยหาญ (เชื่อม ประพันธโยธิน)

พันเอก **พระยาอุปเทศทวยหาญ (เชื่อม ประพันธโยธิน**) เกิดเมื่อวันที่ 21 พฤษภาคม พ.ศ. 2428 เป็นบุตรของนายร้อยโทแช่ม รับราชการในตำแหน่งต่าง ๆ คือ ประจำกองร้อยที่ 2 กรมทหารปืนใหญ่ที่ 1 เป็นผู้บังคับกอบร้อยพิเศษโรงเรียนนายร้อยมัธยม ผู้บังคับการโรงเรียนนายร้อยมัธยมเจ้ากรมยุทธศึกษาทหารบกเมื่อปี พ.ศ. 2458 ต่อมาในเดือนสิงหาคม พ.ศ. 2459 เป็นเจ้ากรมยุทธศึกษาทหารบกเป็นผู้รั้งผู้บังคับการนักเรียนนายร้อยชั้นปฐม ในเดือนกันยายน พ.ศ. 2463 เป็นเจ้ากรมยุทธศึกษาทหารบก ลาออกจากราชการเมื่อเดือนเมษายน พ.ศ. 2469

ต่อมาเป็นผู้อำนวยการโรงพิมพ์ลหุโทษเมื่อวันที่ 1 สิงหาคม พ.ศ. 2472 ได้รับพระราชทานบรรดาศักดิ์เป็นพระยาอุปเทศทวยหาญ เมื่อวันที่ 27 เมษายน พ.ศ. 2457 ถึงแก่กรรมเมื่อวันที่ 21 กุมภาพันธ์ พ.ศ. 2477

## เครื่องราชอิสริยาภรณ์

## อ้างอิง

* 

อุปเทศทวยหาญ
หมวดหมู่:ผู้บัญชาการโรงเรียนนายร้อยพระจุลจอมเกล้า
นาซาเร็ธ

thumb|left|ภาพถ่ายของเมืองนาซาเร็ธ

**นาซาเร็ธ** (; สัทอักษรสากล: ) (, ฮีบรู **Natz'rat หรือ Natzeret**;   **an-Nāṣira** หรือ **an-Naseriyye**) เป็นเมืองหลวงและเมืองใหญ่สุดของเขตเหนือของอิสราเอล เป็นเสมือนเมืองหลวงของอาหรับสำหรับชาวอาหรับในประเทศอิสราเอล ผู้ที่เป็นประชากรส่วนใหญ่ในนาซาเร็ธ  ในพันธสัญญาใหม่ นาซาเร็ธถูกอธิบายว่าเป็นบ้านเกิดของพระเยซูคริสต์ และ เป็นสถานที่ในการเดินทางแสวงบุญของชาวคริสต์ทั้งปวง

## ภูมิศาสตร์และประชากร
thumb|right|100px|แผนที่แสดงถึงเขตเหนือของอิสราเอล

เมืองนาซาเร็ธในปัจจุบันตั้งอยู่ที่ประมาณ 320 เมตร ถึง 490 เมตรเหนือระดับน้ำทะเล (ต่างกันไปตามสภาพทางภูมิศาสตร์ของบริเวณนั้น ๆ ) นาซาเร็ธตั้งอยู่ระหว่างภูเขาที่รวมตัวกันเป็นจุดใต้สุดของเทือกเขาเลบานอน จากนาซาเร็ธถึงทะเลสาบกาลิลีมีระยะทางด้วยกันทั้งหมด 25 กิโลเมตร และจากนาซาเร็ธถึงภูเขาทาบอร์ซึ่งอยู่ทางตะวันตกของนาซาเร็ธ มีระยะทาง 9 กิโลเมตรด้วยกัน

จากการสำรวจสถิติประชากรของทางการอิสราเอลพบว่า เมืองนาซาเร็ธมีประชากรด้วยกันทั้งหมดประมาณ 65,000 คนในปี พ.ศ. 2548 ประชากรส่วนใหญ่เป็นชาวอาหรับ 31.3% เป็นชาวปาเลสไตน์ที่นับถือคริสต์ศาสนา และ 68.7% เป็นชาวมุสลิม

## เมืองพี่น้อง
*  เชนสโตโควา, ประเทศโปแลนด์
*  ลอเรโต, ประเทศอิตาลี
*  ฟลอเรนซ์, ประเทศอิตาลี
*  เดอะเฮก, ประเทศเนเธอร์แลนด์
*  แซ็ง-เดอนี, ประเทศฝรั่งเศส

## ดูเพิ่ม
* พันธสัญญาใหม่
* พระเยซูคริสต์
* คริสต์ศาสนา

## อ้างอิง

## แหล่งข้อมูลอื่น

* เว็บไซต์อย่างเป็นทางการของเมืองนาซาเร็ธ 

หมวดหมู่:เมืองในประเทศอิสราเอล
หมวดหมู่:นครศักดิ์สิทธิ์
หมวดหมู่:เมืองในพันธสัญญาใหม่
คติโฟวิสต์

**คติโฟวิสต์** () เป็นลัทธิของจิตรกรรมลัทธิหนึ่ง ลัทธินี้ใช้สีสดใส ตัดกันอย่างรุ่นแรง นำลีลาของเส้นมาใช้ใหม่ รูปแบบง่าย เรียบ สีที่นิยมใช้ คือ สีเขียว สีม่วง สีแดงอิฐ สีส้ม เกิดขึ้นและนิยมในประเทศฝรั่งเศสเท่านั้น อ็องรี มาติส (Henri Matisse) เป็นผู้นำที่สำคัญของคติโฟวิสต์ ค.ศ. 1905 มาอีก 2 ถึง 3 ปีเท่านั้น ก็สลายไป

อองรี มาติส โดดเด่นในเรื่องการใช้สีสันสดใสและลื่นไหล โดยได้รับอิทธิพลจากงานของปอล เซซาน, ปอล โกแก็ง, ฟินเซนต์ ฟัน โคค และปอล ซีญัก (Paul Signac) ประกอบกับศิลปะญี่ปุ่น ดูว์ฟี (Raoul Dufy) ศิลปินชาวฝรั่งเศส ค.ศ. 1877-1953 ใช้สีหวานเย็นเขียนภาพทิวทัศน์ สีภาพดูตัดกันแต่นุ่มนวล เน้นอารมณ์ประสานกัน 

## อ้างอิง
* Fauvism 

หมวดหมู่:ศิลปะ
สามเหลี่ยมมรกต

**สามเหลี่ยมมรกต** หรือ **ช่องบก** (;  อ่านว่า *มุมไบ*) เป็นพื้นที่รอยต่อระหว่างชายแดนประเทศไทย ประเทศลาว และประเทศกัมพูชา มีพื้นที่ประมาณ 12 ตารางกิโลเมตร สำหรับพื้นที่ส่วนที่อยู่ในประเทศไทยคือ พื้นที่ในอุทยานแห่งชาติภูจองนายอย ในเขตหมู่บ้านโนนสูง หมู่ที่ 20 ตำบลโดมประดิษฐ์ อำเภอน้ำยืน จังหวัดอุบลราชธานี พื้นที่ในเขตประเทศลาวคือเมืองมูลประโมกข์ แขวงจำปาศักดิ์ ส่วนพื้นที่ในประเทศกัมพูชาคืออำเภอจอมกระสานต์ จังหวัดพระวิหาร สามเหลี่ยมมรกตตั้งชื่อเลียนแบบสามเหลี่ยมทองคำ ซึ่งเป็นพื้นที่รอยต่อของไทย ลาว และพม่า ในภาคเหนือ

ปัจจุบันบริเวณสามเหลี่ยมมรกตถูกประเทศ 1 ใน 3 คือประเทศกัมพูชาอ้างสิทธิพื้นที่ทั้งหมดจนรุกล้ำเข้ามาในเขตแดนของประเทศไทยและลาวจนทำให้เกิดข้อพิพาท อยู่ระหว่างการแก้ไขปัญหาผ่านกลไกลทางการทูต

## สมรภูมิช่องบก

เกิดขึ้นในช่วงเดือนมราคม พ.ศ.​ 2528 - เดือนธันวาคม พ.ศ.​ 2530 เป็นสงครามระหว่างกองทัพไทยกับกองทัพเวียดนามซึ่งควบคุมพื้นที่กัมพูชาในขณะนั้น โดยทางเวียดนามได้รุกล้ำเข้ามาในพรมแดนไทย ซึ่งสุดท้ายกองทัพไทยสามารถขับไล่ทหารเวียดนามกลับไปได้ แต่ทหารเสียชีวิต 109 นาย และบาดเจ็บ 664 นาย

## ความร่วมมือ
เป็นความร่วมมือทางเศรษฐกิจระหว่าง 3 ประเทศที่อยู่ในบริเวณสามเหลี่ยมมรกต เริ่มขึ้นในเดือนมิถุนายน พ.ศ. 2543 โดยนายกรัฐมนตรีกัมพูชาเป็นผู้เสนอ โดยฝ่ายไทยนั้นคณะรัฐมนตรีได้มีมติอนุมัติเมื่อ 12 กุมภาพันธ์​ พ.ศ.​ 2545 และดำเนินเรื่อยมาจนถึงปัจจุบัน หน่วยงานของไทยที่รับผิดชอบคือ กระทรวงการต่างประเทศ และ กระทรวงการท่องเที่ยวและกีฬา รวมถึงได้รับความช่วยเหลือจากหน่วยงานระดับนานาชาติที่เกี่ยวข้อง เช่น องค์การการท่องเที่ยวโลก (World Tourism Organization: WTO) และ UNDP เป็นต้น

## จุดผ่านแดน
จุดผ่านแดนอย่างเป็นทางการของพื้นที่สามเหลี่ยมมรกต มีดังนี้
#  กัมพูชา (จอม) –  ไทย (จุดผ่านแดนถาวรช่องสะงำ ศรีสะเกษ) 
#  กัมพูชา (ดอนกระลอ) –  ลาว (เวินคำ) 
#  ลาว (วังเต่า) –  ไทย (จุดผ่านแดนถาวรช่องเม็ก อุบลราชธานี)

## อ้างอิง

## ดูเพิ่ม
* ศาลาตรีมุข – ศาลาสามหน้าจั่วตั้งอยู่ในพื้นที่สามเหลี่ยมมรกตที่เป็นข้อพิพาทระหว่างไทย ลาว และกัมพูชา
* สามเหลี่ยมทองคำ (เอเชียตะวันออกเฉียงใต้)

## แหล่งข้อมูลอื่น
* โครงการแผนที่วัฒนธรรมของกลุ่มชาติพันธุ์ชายแดนไทย-กัมพูชา 


หมวดหมู่:ภูมิภาคในทวีปเอเชีย
หมวดหมู่:ภูมิศาสตร์เอเชียตะวันออกเฉียงใต้
หมวดหมู่:ภูมิศาสตร์ของจังหวัดอุบลราชธานี
หมวดหมู่:พรมแดนธรรมชาติไทย–ลาว
หมวดหมู่:พรมแดนธรรมชาติกัมพูชา–ไทย
หมวดหมู่:เขตแดนกัมพูชา–ลาว
หมวดหมู่:อำเภอน้ำยืน
หมวดหมู่:แขวงจำปาศักดิ์
หมวดหมู่:จังหวัดพระวิหาร
หมวดหมู่:จุดบรรจบสามเขตแดน
วินัยมุข

**วินัยมุข** เป็นชื่อหนังสือที่สมเด็จพระมหาสมณเจ้า กรมพระยาวชิรญาณวโรรส วัดบวรนิเวศวิหาร ทรงรจนาไว้ เป็นหนังสือที่ว่าด้วยแนวทางแห่งการศึกษาและปฏิบัติพระวินัยให้สำเร็จประโยชน์

คณะสงฆ์ใช้หนังสือวินัยมุขป็นหลักสูตรสำหรับศึกษาวิชาวินัยของภิกษุสามเณรตลอดมาจนถึงปัจจุบัน แบ่งออกเป็น 3 เล่ม คือ

**เล่ม 1** เป็นหลักสูตรนักธรรมตรี ว่าด้วยเรื่องสิกขาบทหรือศีล 227 ข้อของภิกษุ

**เล่ม 2** เป็นหลักสูตรนักธรรมชั้นโท ว่าด้วยเรื่องกายบริหาร บริขาร นิสัย วัตร เป็นต้น

**เล่ม 3** เป็นหลักสูตรนักธรรมเอก ว่าด้วยเรื่องสังฆกรรม สีมา กฐิน เป็นต้น

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
พระธรรมทูต

**พระธรรมทูต** (อ่านว่า -ทำมะทูด) หรือ **พระธรรมจาริก** หมายถึง ภิกษุที่เดินทางไปแสดงธรรมในที่ต่าง ๆ ทำหน้าที่เหมือนทูตทางธรรมหรือทูตของพระศาสนา

พระธรรมทูตเริ่มมีครั้งแรกเมื่อพระพุทธเจ้าทรงแสดงธรรมจนมีพระสาวกมากรูปแล้วจึงส่งพระสาวกเหล่านั้นไปประกาศธรรมในทิศต่าง ๆ โดยตรัสว่า "*เธอทั้งหลายจงจาริกไปเพื่อประโยชน์สุขแก่ประชุมชน เพื่ออนุเคราะห์แก่ประชุมชน*" ดังนี้เป็นต้น

**พระธรรมจาริก** มีความหมายเดียวเช่นเดียวกันกับ**พระธรรมทูต** แต่เป็นคำบัญญัติที่เกิดที่หลังคำว่าพระธรรมทูต

ปัจจุบันแบ่งพระธรรมทูตออกเป็น 2 ประเภทคือ **พระธรรมทูตในประเทศ** กับ **พระธรรมทูตต่างประเทศ**

## พระธรรมทูตในประเทศ
พระธรรมทูตในประเทศแบ่งพื้นที่ความรับผิดชอบเป็น 9 สายดังนี้
* สายที่ 1 รับผิดชอบในเขตภาค 1 และภาค 14 (นนทบุรี ปทุมธานี สมุทรปราการ นครปฐม สุพรรณบุรี กาญจนบุรี สมุทรสาคร) 
* สายที่ 2 รับผิดชอบในเขตภาค 2 และภาค 3 (พระนครศรีอยุธยา อ่างทอง สระบุรี ลพบุรี สิงห์บุรี ชัยนาท อุทัยธานี)
* สายที่ 3 รับผิดชอบในเขตภาค 4 และภาค 5 (กำแพงเพชร พิจิตร เพชรบูรณ์ นครสวรรค์ พิษณุโลก สุโขทัย ตาก อุตรดิตถ์)
* สายที่ 4 รับผิดชอบในเขตภาค 6 และภาค 7 (ลำปาง เชียงราย พะเยา แพร่ น่าน เชียงใหม่ ลำพูน แม่ฮ่องสอน)
* สายที่ 5 รับผิดชอบในเขตภาค 8 และภาค 9 (อุดรธานี หนองคาย เลย สกลนคร หนองบัวลำภู บึงกาฬ ขอนแก่น มหาสารคาม กาฬสินธุ์ ร้อยเอ็ด)
* สายที่ 6 รับผิดชอบในเขตภาค 10 และภาค 11 (อุบลราชธานี ยโสธร มุกดาหาร ศรีสะเกษ นครพนม อำนาจเจริญ นครราชสีมา ชัยภูมิ สุรินทร์ บุรีรัมย์)
* สายที่ 7 รับผิดชอบในเขตภาค 12 และภาค 13 (ปราจีนบุรี นครนายก ฉะเชิงเทรา สระแก้ว ชลบุรี ระยอง จันทบุรี ตราด)
* สายที่ 8 รับผิดชอบในเขตภาค 15 และภาค 16 (ราชบุรี เพชรบุรี สมุทรสงคราม ประจวบคีรีขันธ์ ชุมพร สุราษฎร์ธานี นครศรีธรรมราช)
* สายที่ 9 รับผิดชอบในเขตภาค 17 และภาค 18 (ภูเก็ต ตรัง กระบี่ พังงา ระนอง พัทลุง สงขลา สตูล ปัตตานี ยะลา นราธิวาส)

## พระธรรมทูตต่างประเทศ

## อ้างอิง
* พระธรรมกิตติวงศ์ (ทองดี สุรเตโช), *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสารามราชวรวิหาร: กรุงเทพฯ, 2548

หมวดหมู่:ภิกษุ
หมวดหมู่:คำศัพท์ศาสนาพุทธ
ฟาโรห์เมเนส

**เมเนส** (รุ่งเรือง ประมาณ 3200–3000 ปีก่อนคริสต์ศํกราช; , อาจออกเสียงเป็น *; )  เป็นฟาโรห์ในสมัยราชวงศ์ตอนต้นของอียิปต์โบราณ ในบันทึกคลาสสิกระบุว่าพระองค์รวมอียิปต์บนและล่างและเป็นผู้ก่อตั้งราชวงศ์แรก

ตัวตนของเมเนสยังคงเป็นที่โต้แย้ง ถึงแม้ว่าฉันทามติกระแสหลักระบุเมเนสเข้ากับฟาโรห์นาร์เมอร์ ผู้ปกครองสมัยนะกอดะฮ์ที่ 3 หรือฟาโรห์ฮอร์-อฮา ฟาโรห์ราชวงศ์ที่ 1 ทั้งสองฟาโรห์มีชื่อเสียงจากการรวมอียิปต์

## พระนามและตัวตน
*Menes* เป็นพระนามทั่วไปที่มาจากแมนิโธ นักประวัติศาสตร์และนักบวชชาวอียิปต์ที่มีชีวิตในราชอาณาจักรทอเลมีก่อนยุคคอปติก แมนิโธจกชื่อในภาษากรีกว่า Μήνης (ทับศัพท์: *Mênês*) ส่วน Μιν (ทับศัพท์: *Min*) ที่เป็นพระนามกรีกอีกแบบ ได้รับการอ้างอิงจากเฮอรอโดทัส นักประวัติศาสตร์ในศตวรรษที่ 5 ก่อนคริสต์ศักราช แต่ปัจจุบันไม่เป็นที่ยอมรัย เนื่องจากพระนามหลังเป็นผลจากการแผลงพระนามเทพมิน
พระนามในรูปแบบอียิปต์ *mnj* ปรากฏในบันทึกพระนามแห่งตูรินและอไบดอส ซึ่งมีอายุในราชวงศ์ที่ 19 โดยสร้างรูปสะกดใหม่เป็น  การเปลี่ยนแปลงในสมัยราชอาณาจักรใหม่ตอนต้น ทำให้พระนามเดิมออกเสียงในภาษาอียิปต์เป็น  คำว่า *mnj* หมายถึง "พระองค์เป็นผู้ที่ยั่งยืน" ซึ่งไอ.อี.เอส. เอ็ดเวิร์ดส์ (1971) กล่าวแนะว่า คำนี้อาจหมายถึง "ฉายาเชิงบรรยายของวีรบุรุษกึ่งตำนาน [...] ที่ชื่อจริงนั้นสูญหาย" มากกว่าชื่อเฉพาะ ชื่อนี้อาจรวมถึงผู้ปกครองสมัยนะกอดะฮ์ที่ 3: ฟาโรห์กา, ฟาโรห์สกอร์เปียนที่ 2 และฟาโรห์นาร์เมอร์

## วันที่
นักอียิปต์วิทยา นักโบราณคดี และนักวิชาการตั้งแต่คริสต์ศตวรรษที่ 19 ได้เสนอวันที่ในรัชสมัยของเมเนสหรือวันเริ่มต้นราชวงศ์ที่ 1 แตกต่างกัน:
* จอห์น การ์ดเนอร์ วิลกินสัน (1835) – 2320 ปีก่อนคริสต์ศักราช
* ฌ็อง-ฟร็องซัว ช็องปอลียง (ตีพิมพ์หลังเสียชีวิตใน ค.ศ. 1840) – 5867 ปีก่อนคริสต์ศักราช
* เอากุสท์ เบิค (1845) – 5702 ปีก่อนคริสต์ศักราช
* Christian Charles Josias Bunsen (1848) – 3623 ปีก่อนคริสต์ศักราช
* เรจินัลด์ สจวต พูล (1851) – 2717 ปีก่อนคริสต์ศักราช
* Karl Richard Lepsius (1856) – 3892 ปีก่อนคริสต์ศักราช
* Heinrich Karl Brugsch (1859) – 4455 ปีก่อนคริสต์ศักราช
* Franz Joseph Lauth (1869) – 4157 ปีก่อนคริสต์ศักราช
* Auguste Mariette (1871) – 5004 ปีก่อนคริสต์ศักราช
* เจมส์ สตรอง (1878) – 2515 ปีก่อนคริสต์ศักราช
* ฟลินเดอส์ เพทรี (1887) – 4777 ปีก่อนคริสต์ศักราช

ฉันทามติสมัยใหม่จัดรัชสมัยเมเนสหรือจุดเริ่มต้นราชวงศ์ที่ 1 ในระหว่าง ประมาณ 3200–3030 ปีก่อนคริสต์ศักราช วรรณกรรมวิชาการบางส่วนใช้ ประมาณ 3000 ปีก่อนคริสต์ศักราช

## ดูเพิ่ม
* พระราชพงศาวลีราชวงศ์ที่หนึ่งแห่งอียิปต์
* ไมนอส กษัตริย์แห่งครีต โอรสในซุสกับยูโรปา
* พระมนูไววัสวัต บรรพบุรุษมนุษยชาติ
* นฺหวี่วา เทพีในเทพปกรณัมจีนที่รู้จักจากการสร้างมวลมนุษย์
* ฟาโรห์ฮอร์-อฮา

## หมายเหตุ

## อ้างอิง

## บรรณานุกรม
* 
* .
* 
* 
* .
* .
* .
* .
* .
* . Available online .
*.
* .
*.
*.
* .
* .
* .
* .
* .
* .
* .

## แหล่งข้อมูลอื่น

* .
* .
* .
* 

หมวดหมู่:ฟาโรห์ยุคราชวงศ์ที่หนึ่ง
หมวดหมู่:ฟาโรห์ยุคก่อนราชวงศ์
หมวดหมู่:บุคคลในศตวรรษที่ 31 ก่อนคริสตกาล
พุทธบัญญัติ

**พุทธบัญญัติ** คือ บัญญัติของพระพุทธเจ้า, ข้อบัญญัติที่พระพุทธเจ้าทรงบัญญัติไว้ ได้แก่ วินัยของภิกษุและภิกษุณี

**พุทธบัญญัติ** หมายถึงกฎระเบียบ ข้อบังคับที่พระพุทธเจ้าตั้งไว้เป็นพุทธอาณาคือระเบียบการปกครองภิกษุและภิกษุณี ที่เรียกโดยทั่วไปว่าพระวินัย

**พุทธบัญญัติ** เกิดขึ้นจากการที่มีภิกษุหรือภิกษุณีประพฤติไม่ถูกต้องไม่เหมาะสม หรือประพฤติเสียหายขึ้นจนชาวบ้านพากันตำหนิโพนทะนา ทรงรับทราบแล้วจึงให้ประชุมสงฆ์ ไต่สวนได้ความจริงแล้วจึงทรงบัญญัติเป็นข้อห้ามไว้ การบัญญัติพระวินัยของพระพุทธเจ้ามีลักษณะเช่นนี้ทั้งหมด

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
บริขาร

**บริขาร** (อ่านว่า บอ-ริ-ขาน) หมายถึงเครื่องใช้ไม้สอยที่จำเป็นของภิกษุซึ่งมี 8 อย่าง เรียกว่า อัฐบริขาร (อ่านว่า อัด-ถะ-บอ-ริ-ขาน) แปลว่าบริขาร 8 คือสบง (ผ้านุ่ง) จีวร (ผ้าห่ม) สังฆาฏิ (ผ้าซ้อน) บาตร มีดโกน เข็ม ประคดเอว ธมกรก (ที่กรองน้ำ) ซึ่งจำเป็นในการเตรียมการบวช เช่นคำพูดของเพื่อนบ้านถามแม่ของนาคซึ่งเตรียมจะบวชว่า

"*บวชลูกคราวนี้ไปซื้อ*'อัฐบริขาร**มาหรือยัง''"

**อัฐบริขาร** ในวงการพระจำกันว่า "**ผ้า** 4 **เหล็ก** 3 **น้ำ** 1"

**ผ้า** 4 คือสบง จีวร สังฆาฏิ ประคดคาดเอว **เหล็ก** 3 คือบาตร มีดโกน เข็ม **น้ำ** 1 คือธมกรก

บางครั้งเรียกบริขารเหล่านี้ว่า **สมณบริขาร** หมายถึงเครื่องใช้สอยของสมณะหรือ[[นักบวช]]ใน[[พระพุทธศาสนา]]

==อ้างอิง==
* [[พระธรรมกิตติวงศ์]] (ทองดี สุรเตโช) ป.ธ. ๙ [[ราชบัณฑิต]] ''พจนานุกรมเพื่อการศึกษาพุทธศาสน์ ชุด **คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:คำศัพท์ศาสนาพุทธ
หมวดหมู่:พระวินัยบัญญัติ
สังเวียนแค้น สังเวียนชีวิต

***สังเวียนแค้น สังเวียนชีวิต*** () เป็นภาพยนตร์อเมริกันที่ว่าด้วยเรื่องของการต่อสู้ซึ่งตัวเอกของเรื่องเป็นผู้ใช้วิชามวยไทยในการแข่งขัน

## เนื้อเรื่องย่อ
**เคริท สโลน** มีหน้าที่เป็นพี่เลี้ยงให้กับ *อีรีค สโลน* พี่ชายของเขา ที่เป็นแชมป์คิกบ๊อกซ์ซิ่งผู้ยิ่งใหญ่ จนมาวันหนึ่ง วันที่เขาต้องเห็นพี่ชายถูกต่อยจนหมดสภาพ โดยน้ำมือของ *[[ทอง โพธิ์]]* นักชกแห่งประเทศไทยที่มีฝีมือร้ายกาจมาก ทำให้เคริทอยากจะแข่งขันกับทองโพธิ์ให้ชนะจงได้ ต่อมา เคริท และ อีรีค ได้ออกเดินทางไปที่กรุงเทพมหานครเพื่อที่จะได้หาทองโพธิ์นักชกชาวไทยมาต่อสู้กับเขา

และต่อมา *เคริท* และ *เอริก* ได้ไปหาอาจารย์ที่มีชื่อว่า *เซี่ยน* เขาเป็นอาจารย์ที่มีความเชี่ยวชาญในเรื่อง การชกมวยเป็นอย่างยิ่งจนทำให้เขาต้องการจะไปฝึกกับอาจารย์สอนวิชาแม่ไม้มวยไทย จนเขาได้ฝึกกับอาจารย์จนสำเร็จวิชา และแล้วในเวทีสังเวียนชกมวยก็เริ่มต้นขึ้นระหว่าง เคริท กับทองโพธิ์

เคริทอยากจะเอาชนะทองโพธิ์ให้จงได้ แต่ทองโพธิ์ก็มีฝีมือร้ายกาจมากจนล้มนักชกมวยได้หมด แต่ว่าเคริทจึงมีความมั่นใจในตนเองเพื่อที่จะล้มทองโพธิ์ให้ได้ แต่แล้วก็โดนท่าไม้ตายของเคริทจนทองโพธิ์ล้มลงไป และแล้วเคริทก็ได้รับชัยชนะจากการล้มทองโพธิ์ได้สำเร็จ จนได้รับฉายาว่า *นักสู้ขาว*

## ตัวละครหลัก

## รูปแบบการต่อสู้

## แหล่งข้อมูลอื่น
* 
* 

หมวดหมู่:ภาพยนตร์ที่ออกฉายในปี พ.ศ. 2532
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์มวยไทย
หมวดหมู่:ภาพยนตร์ที่ถ่ายทำในประเทศไทย
โดนัท

thumb|โดนัทที่กำลังจะขาย 
thumb|โดนัทโมจิรสสตรอเบอร์รี่ โดย Mister Donut

**โดนัต** หรือ **โดนัท** () เป็นขนมแป้งทอดหรืออบ ที่มีเนื้อคล้ายกับขนมเค้ก มีลักษณะกลมมีรูตรงกลางคล้ายกับห่วงยาง มีหลายรสชาติ ถ้าเป็นของไทยจะมีน้ำตาลอยู่ที่ผิวของขนม โดนัทสามารถแบ่งออกตามกรรมวิธีการผลิตได้เป็น 2 ประเภท คือ โดนัทยีสต์ และโดนัทเค้ก (ควิกเบรดโดนัท)

กระบวนการผลิตโดนัทยีสต์นั้น จะใช้ยีสต์เป็นส่วนประกอบในการหมักแป้งให้ขึ้นฟู ซึ่งแตกต่างจากโดนัตเค้ก จะใช้ผงฟูในการหมักแป้งให้ขึ้นฟู ดังนั้นรสชาติ และเนื้อสัมผัสจะมีความแตกต่างกัน เนื่องจากโดนัทเป็นเพียงแป้งทอดธรรมดา ไม่มีรสชาติ ผู้ผลิตจึงได้เพิ่มสิ่งต่างๆลงไป เพื่อให้โดนัทมีรสชาติที่ดีขึ้น อาทิ สอดไส้ คลุกน้ำตาล เคลือบหน้าโดนัทด้วยสีสันต่าง ๆ 

ปัจจุบันโดนัทเป็นที่นิยมอย่างมาก โดยเฉพาะในกลุ่มวัยรุ่น สามารถหาซื้อได้ตั้งแต่บนห้างสรรพสินค้า,ศูนย์การค้าจนถึงตลาดนัด ราคาขายแตกต่างกันไปตามแต่ละสถานที่ 

## ดูเพิ่ม
* น้ำตาล
* น้ำตาลไอซิ่ง
* น้ำตาลโดนัท
* น้ำตาลเคลือบ
* น้ำตาลป่น
* ขนมวง ขนมไทยที่มีลักษณะคล้ายกัน

## อ้างอิง

หมวดหมู่:โดนัท
หมวดหมู่:อาหารโลก
หมวดหมู่:ประเภทของอาหาร
อาลัว

thumb|ขนมอาลัวจิ๋วหลากสี
**อาลัว** เป็นขนมหวานที่ทำจากแป้ง ผิวด้านนอกจะเป็นน้ำตาลแข็ง ด้านในเป็นแป้งหนืด มักทำเป็นอันเล็ก ๆ มีหลายสี มีกลิ่นหอมหวาน

ขนมอาลัวมีต้นกำเนิดมาจากประเทศโปรตุเกส ได้รับการนำเข้ามาเผยแพร่ในประเทศไทยครั้งแรกโดยคุณท้าวทองกีบม้า ภริยาของเจ้าพระยาวิชเยนทร์ (คอนสแตนติน ฟอลคอน) ชาวกรีกซึ่งทำงานให้กับราชสำนักโปรตุเกส ภายหลังจึงมารับราชการในราชสำนักตรงกับรัชสมัยของสมเด็จพระนารายณ์มหาราช

ขนมอาลัวยังแบ่งได้เป็นสองชนิด คือ อาลัวชาววังและอาลัวจิ๋ว โดยอาลัวชาววังมีขนาดใหญ่กว่า และมีส่วนผสมของกะทิมากกว่าอาลัวจิ๋ว
ราตรีมหัศจรรย์

**ราตรีมหัศจรรย์** (; ) เป็นนวนิยายของฮารูกิ มูราคามิ นักเขียนชาวญี่ปุ่น ตีพิมพ์ครั้งแรกเมื่อ ค.ศ. 2004 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกเมื่อ สิงหาคม พ.ศ. 2551 โดยสำนักพิมพ์กำมะหยี่

**ราตรีมหัศจรรย์**เป็นนิยายเล่าเรื่องราวที่เกิดขึ้นในหนึ่งราตรีในช่วงเวลาไม่กี่ชั่วโมงยามราตรี ตัวละครที่มีความแปลกแยกและแตกต่างทยอยเดินเข้าสู่เวทีเล็ก ๆ กลางเมืองใหญ่ บ้างปรารถนาที่จะหลบเลี่ยงความจริงบางอย่างของชีวิต บ้างปรารถนาที่จะเติมเต็มจิตวิญญาณของตนด้วยการหลอมรวมกับคนอื่น

## เนื้อเรื่องย่อ
แก่นกลางของเรื่องคือสองพี่น้อง เอริ นางแบบสาวที่ใช้นิทรารมณ์เป็นเครื่องหลีกเร้นหลบหนี กับมาริ สาวน้อยนักศึกษาที่ฝังตัวใต้เงาของหนังสือเล่มหนาในร้านอาหาร ก่อนจะถูกชักนำให้เข้าไปสัมผัสชีวิตกลางคืนของบรรดาคนแปลกหน้า หนุ่มนักดนตรีผู้เข้ามาทักถาม สาวร่างใหญ่ผู้จัดการ ‘โรงแรมฉ่ำรัก’ ที่แวะมาขอความช่วยเหลือ และโสเภณีชาวจีนที่ถูกทำร้ายอย่างทารุณโดยพนักงานบริษัทคอมพิวเตอร์ซึ่งคล้ายจะแผ่รังสีคุกคามอันชวนอึดอัดไปปองร้ายพี่สาวของเธอถึงห้องนอน

## อ้างอิง

หมวดหมู่:นวนิยาย
หมวดหมู่:งานเขียนของฮารูกิ มูรากามิ
หมวดหมู่:วรรณกรรมญี่ปุ่น
สำนักพิมพ์กำมะหยี่

**สำนักพิมพ์กำมะหยี่** (Gamme Magie Editions) เป็นสำนักพิมพ์ไทยที่ก่อตั้งขึ้นเมื่อเดือนสิงหาคม พ.ศ 2550 จัดพิมพ์ผลงานแปลจากหนังสือต่างประเทศ และผลงานของนักเขียนไทย 

## ประวัติ

ร่วมก่อตั้งโดย อธิชา มัญชุนากร กาบูล็อง - นักแปลและบรรณาธิการ 10เดซิเบล -นักเขียน และศรินนี วราทร - นักการตลาดและบัญชี เมื่อปี พ.ศ. 2550  ต่อมาในปี พ.ศ. 2551 ศรรวริศา เมฆไพบูลย์ -นักแปลและบรรณาธิการ เข้าร่วมงานในฐานะหัวหน้ากองบรรณาธิการ 

## หมวดหมู่หนังสือ

**- ผลงานจากนักเขียนไทย** 

สำนักพิมพ์เริ่มต้นออกผลงานเล่มแรก ในเดือนสิงหาคม 2550  คือ คณิตศาสตร์ รส. รวมเรื่องสั้นคณิตศาสตร์ โดย 10เดซิเบล และในเดือนมีนาคม พ.ศ. 2551 จึงออก เด็กหญิงมุกประดับ จากนักเขียนคนเดียวกัน 

**- ผลงานแปลจากหนังสือต่างประเทศ** 

แบ่งย่อยออกเป็น 2 ชุด คือ

1. แกรนด์ เมจิค (Grand Magic) - หนังสือจากนักเขียนรุ่นใหญ่ที่ได้รับการยกย่องทั่วโลก เช่น ฮารูกิ มูราคามิ , มิลาน คุนเดอรา

2. ลิตเติล เจมส์ (Little Gems)- หนังสือจากนักเขียนหน้าใหม่ที่น่าสนใจ  เช่น  มาร์จอเน่  ซาทราพิ เจ้าของผลงานการ์ตูน แพร์ซโพลิส 

## แหล่งข้อมูลอื่น

* เว็บไซต์อย่างเป็นทางการของสำนักพิมพ์กำมะหยี่ 
* บล็อกของสำนักพิมพ์กำมะหยี่

กำมะหยี่
สี่แยกภาคเหนือ

**สี่แยกภาคเหนือ** หรือ **สี่แยกห้าเชียง** ตั้งอยู่บนจุดตัดของทางหลวงแผ่นดินหมายเลข 1 และ ทางหลวงแผ่นดินหมายเลข 11 จังหวัดลำปาง อยู่ในเขตของ เทศบาลนครลำปาง ซึ่งในอนาคตจะมี ทางหลวงพิเศษหมายเลข 5
ถนนมอเตอร์เวย์ลำปาง-เชียงใหม่ ยกระดับเหนือทางหลวงแผ่นดินหมายเลข 11
ข้ามถนนพหลโยธิน ไปจนถึงจังหวัดเชียงใหม่อีก 1 สาย (โครงการในอนาคต) ซึ่งโครงการนี้กำลังอยู่ในระหว่างการออกแบบและการวางแผน โดยจะมีการสร้างทางแยกต่างระดับ บริเวณจุดตัดถนนพหลโยธิน ซึ่งในส่วนนี้ จะมีการขอเวนคืนพื้นที่บางส่วนบริเวณใกล้เคียง เพื่อให้มีพื้นที่เพียงพอในการก่อสร้างทางแยกต่างระดับ ส่วนถนนพหลโยธิน จะมีการก่อสร้างทางคู่ขนานเพิ่มเติม ฝั่งละ 2 ช่องจราจร จากหน้าห้างบิ๊กซีลำปาง ไปจนถึงหน้าองค์การบริหารส่วนจังหวัดลำปาง อำเภอเกาะคาด้วย รวมทั้งการก่อสร้างสะพานข้ามแม่น้ำวังเพิ่มอีกหนึ่งแห่งเพื่อเชื่อมทางหลวงพิเศษหมายเลข 5

## ความสำคัญ
สี่แยกภาคเหนือ เป็นแยกที่เป็นเสมือนศูนย์กลางการเดินทางในภาคเหนือตอนบน เนื่องจากเป็นจุดตัดของแนวเหนือ-ใต้ (ถนนพหลโยธิน) และ ตะวันออก-ตะวันตก (ทางหลวงหมายเลข 11) สามารถเดินทางไปยังเชียง หรือเมือง ที่สำคัญทั้ง 5 ของอดีตอาณาจักรล้านนาได้ คือ เชียงใหม่ เชียงราย เชียงตุง เชียงทอง และ เชียงรุ่ง จึงได้ชื่อว่า **สี่แยกห้าเชียง** 

## [[หลักกิโลเมตร]]ห้าเชียง
ด้วยเหตุว่าสี่แยกห้าเชียง เป็นสี่แยกที่สำคัญในฐานะประตูสู่ล้านนา เป็นจุดเริ่มต้นศูนย์กลางของภาคเหนือตอนบน ดิเรก ก้อนกลีบ ผู้ว่าราชการจังหวัดลำปางจึงมีแนวคิดในการสร้างสิ่งก่อสร้างที่เป็นสัญลักษณ์ของการกำหนดเมืองลำปาง ซึ่งได้ทำการสร้างเป็นหลักกิโลเมตรขนาดใหญ่ ความสูง 14 เมตร กว้าง 7 เมตร ใช้งบประมาณในการก่อสร้าง 2.8 ล้านบาท จากกองทุนพัฒนาชุมชนในพื้นที่รอบโรงไฟฟ้าในจังหวัดลำปาง ก่อสร้างแล้วเสร็จเมื่อวันที่ 7 กรกฎาคม พ.ศ. 2551 ในอนาคตคาดว่าน่าจะมีการทุบทำลายหลักกิโลเมตรนี้ทิ้งไป เนื่องจากต้องใช้พื้นที่ในการก่อสร้างทางแยกต่างระดับ บริเวณจุดตัดทางหลวงแผ่นดินหมายเลข 1, ทางหลวงแผ่นดินหมายเลข 11 และทางหลวงพิเศษหมายเลข 5

## อ้างอิง
* หลัก"ก.ม."ยักษ์ สี่แยก"ห้าเชียง" ข่าวสด

หมวดหมู่:โครงสร้างพื้นฐานด้านการขนส่งในจังหวัดลำปาง
ภาคเหนือ
หมวดหมู่:อำเภอเมืองลำปาง
เข็ม

**เข็ม** อาจหมายถึง
* เข็มเย็บผ้า
* เข็มหมุด
* เข็มกลัด
* ดอกเข็ม
* เข็มอัปสร สิริสุขะ
ด้วยรัก ความตาย และหัวใจสลาย

**ด้วยรัก ความตาย และหัวใจสลาย** (; ) เป็นนวนิยายของฮารูกิ มูราคามิ นักเขียนชาวญี่ปุ่น ตีพิมพ์ครั้งแรกเมื่อ ค.ศ. 1987 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกโดยสำนักพิมพ์มติชน ได้รับการตีพิมพ์ซ้ำ สิงหาคม พ.ศ. 2551 โดยสำนักพิมพ์กำมะหยี่

## เนื้อเรื่องย่อ
ด้วยรัก ความตาย และหัวใจสลาย เป็นเรื่องราวของความรัก ไม่ใช่ความรักทั่วไป เรื่องราวของชายหนุ่มที่เรียนรู้และเติบโต เรื่องราวของหญิงสาวผู้สับสน เรื่องราวของชีวิตและความตาย 
 
คราใดที่ได้ยินเพลงโปรดของเธอ โทรุ วาตานาเบะ ก็หวนนึกถึงนาโอโกะผู้เป็นรักแรก  เรื่องราวที่เกิดขึ้นเกือบยี่สิบปีก่อนสมัยยังเป็นนักศึกษาในโตเกียว มิตรภาพแปร่งเพี้ยน ความสัมพันธ์ฉาบฉวย ความปรารถนา การสูญเสีย และความรัก  จนถึงจุดที่เขาต้องเลือกระหว่างอดีตกับอนาคต

## อ้างอิง

หมวดหมู่:นวนิยาย
หมวดหมู่:งานเขียนของฮารูกิ มูรากามิ
หมวดหมู่:วรรณกรรมญี่ปุ่น
แกะรอยแกะดาว

**แกะรอย แกะดาว** (; ) เป็นนวนิยายของฮะรุกิ มุระกะมิ นักเขียนชาวญี่ปุ่น ตีพิมพ์ครั้งแรกเมื่อ ค.ศ. 1982 เป็นตอนจบของนิยายไตรภาค "ไตรภาคแห่งมุสิก" (鼠三部作) ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกโดยสำนักพิมพ์มติชน ได้รับการตีพิมพ์ซ้ำเมื่อ สิงหาคม พ.ศ. 2551 โดยสำนักพิมพ์กำมะหยี่

## เนื้อเรื่องย่อ
เรื่องราวเริ่มต้นขึ้นที่นักเขียนนิรนามวัยสามสิบกว่าๆ ผู้มีกิริยามารยาทและมีทัศนคติที่เข้าใจโลกและชีวิตอย่างดีว่า อะไรจะเกิดก็ต้องเกิด และไม่มีเหตุผลที่คนเราจะไปขัดขวางความเป็นไปของธรรมชาติ  แต่ในที่สุด เมื่อเขานำภาพแกะของเพื่อนไปเผยแพร่และถูกอิทธิพลมืดบีบเค้นคุกคาม เขาจึงยอมสลัดความรู้สึกเฉยชาต่อชีวิต และเริ่มออกเดินทางจากโตเกียวพร้อมกับสาวหูมหัศจรรย์ไปยังฮกไกโด ดินแดนหนาวเหน็บ เพื่อตามหาแกะพิสดารตามความประสงค์ของผู้ยิ่งใหญ่ลึกลับอำนาจล้นเหลือ พานพบเรื่องราวพิลึกพิลั่นเกี่ยวพันกับแกะประหลาด 

## อ้างอิง

หมวดหมู่:งานเขียนของฮารูกิ มูรากามิ
หมวดหมู่:วรรณกรรมญี่ปุ่น
แอนโทนี ฮ็อปกินส์

**เซอร์ ฟิลิป แอนโทนี ฮ็อปกินส์**  (; เกิด 31 ธันวาคม ค.ศ. 1937) เป็นนักแสดง ผู้กำกับ และโปรดิวเซอร์ชาวเวลส์ เขาเป็นที่รู้จักจากการแสดงทั้งในภาพยนตร์ โทรทัศน์ และละครเวที ฮ็อปกินส์ได้รับรางวัลมากมาย รวมถึงรางวัลออสการ์สองรางวัล, รางวัลแบฟตาสี่รางวัล, รางวัลไพรม์ไทม์เอมมีสองรางวัล และรางวัลลอเรนซ์โอลิวีเอร์อีกหนึ่งรางวัล นอกจากนี้ เขายังได้รับรางวัลเซซิล บี. เดอมิลล์ ในปี 2005 และแบฟตาเฟลโลว์ชิปสำหรับความสำเร็จตลอดชีวิตในปี 2008 เขาได้รับการแต่งตั้งเป็นอัศวินจากสมเด็จพระราชินีนาถเอลิซาเบธที่ 2 แห่งสหราชอาณาจักร ในปี 1993 สำหรับผลงานด้านละครของเขา

## รางวัลสำคัญที่ได้รับ
### [[รางวัลออสการ์]]
**ได้รับรางวัล 2 ครั้ง** จากการเสนอชื่อเข้าชิง 6 ครั้ง

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2480
หมวดหมู่:บุคคลที่ยังมีชีวิตอยู่
หมวดหมู่:ศิษย์เก่าจากราชสถานศิลปะการละคร
หมวดหมู่:ชาวอเมริกันเชื้อสายเวลส์
หมวดหมู่:นักแสดงเวลส์
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากเทศมณฑลกลามอร์กัน
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:ชาวเวลส์ในสหรัฐ
หมวดหมู่:เซอร์
รางวัลเอมมี

**รางวัลเอมมี** () เป็นรางวัลทางโทรทัศน์ที่พิจารณาผู้ทำงานด้านโทรทัศน์ เทียบเท่าได้กับรางวัลออสการ์ของทางฝั่งภาพยนตร์ โดยนำเสนอหลายส่วนในอุตสาหกรรมทางโทรทัศน์อย่างเช่น รายการบันเทิง ข่าว สารคดี รายการกีฬา รางวัลจัดขึ้นประจำทุกปี โดยจะการแจกรางวัลในสาขาเฉพาะอย่างเช่น ไพรม์ไทม์ เอ็มมี อวอร์ดส ให้กับรายการอเมริกันที่ดีที่สุดในช่วงไพร์มไทม์ (ไม่รวมกีฬา) และ เดย์ไทม์ เอ็มมี อวอร์ดส ให้กับรายการอเมริกันที่ดีที่สุดในช่วงกลางวัน

หมวดหมู่:รางวัลโทรทัศน์
หมวดหมู่:รางวัลเอมมี
อาลัมบรา

**อาลัมบรา** () คือพระราชวังและป้อมปราการตั้งอยู่ที่เมืองกรานาดาในแคว้นอันดาลูซิอา ทางภาคใต้ของประเทศสเปน สร้างขึ้นระหว่างปี ค.ศ. 1248-1354 โดยกษัตริย์มุสลิมชาวมัวร์ สุลต่านมุฮัมมัดที่ 1 อิบน์ นัสร์แห่งราชวงศ์นาสริด ซึ่งเป็นราชวงศ์ของชาวมุสลิมราชวงศ์สุดท้ายในสเปน  คำว่า "อาลัมบรา" มาจากคำในภาษาอาหรับว่า "อัลฮัมรออ์" (, ) แปลว่า "(สิ่ง) ที่มีสีแดง" เนื่องจากตัวป้อมปราการนั้นก่อสร้างด้วยหิน ดิน และอิฐสีแดง ส่วนอาคารอื่น ๆ ซึ่งสร้างด้วยใช้ปูนขาวเป็นส่วนประกอบก็จะเห็นเป็นสีออกแดง ๆ เช่นกัน

สถาปัตยกรรมของพระราชวังอาลัมบรามีความโดดเด่นด้วยลายแกะสลักอย่างละเอียดและประณีต ทั้งผนัง เสา เพดาน โค้งซุ้มประตูต่าง ๆ ล้วนแกะสลักอย่างละเอียด นับเป็นงานศิลป์ชั้นยอดของชาวมัวร์ในยุคนั้น อาลัมบราถือเป็นผลงานชิ้นเอกของสถาปัตยกรรมมัวร์

แม้อาลัมบราจะมีที่ตั้งอยู่บนเนินเขาสูง แต่ก็มีระบบการจัดการเกี่ยวกับน้ำที่ดี มีการทำคูคลองส่งน้ำจากด้านล่างขึ้นมายังพระราชวังเพื่อใช้ในการอุปโภคบริโภค ซึ่งเป็นการแสดงให้เห็นถึงภูมิปัญญาด้านการชลประทานของชาวมัวร์ได้เป็นอย่างดี

ในช่วงคริสต์ศตวรรษที่ 18 ถึงต้นคริสต์ศตวรรษที่ 19 อาลัมบราถูกทอดทิ้งจนค่อย ๆ กลายสภาพเป็นที่พักของบรรดาคนจรจัดที่มาอาศัยอยู่กันอย่างระเกะระกะ และทรุดโทรมลงไปเรื่อย ๆ พระราชวังบางส่วนถูกทำลายเนื่องจากความไม่รู้ถึงคุณค่าของพระราชวังแห่งนี้ อย่างไรก็ดี หลังจากที่อาลัมบราได้กลายเป็นฉากหนึ่งในนวนิยายเรื่อง *Tales of the Alhambra* รัฐบาลสเปนก็ได้ให้ความสนใจในการบูรณปฏิสังขรณ์พระราชวังแห่งนี้ให้กลับมามีสภาพที่ดีอีกครั้ง และได้รับการขึ้นทะเบียนเป็นมรดกโลกร่วมกับสถานที่ในบริเวณเดียวกันอีกสองแห่งในนามว่า "อาลัมบรา, เฆเนราลิเฟ และอัลไบซินแห่งกรานาดา"

## แหล่งข้อมูลอื่น

*Alhambra 
* www.AlhambraDeGranada.org  
*www.alhambra.org  
*www.AlhambraGranada.info  
*www.alhambra.info   

หมวดหมู่:สิ่งก่อสร้างในคริสต์ทศวรรษ 1240
หมวดหมู่:สิ่งก่อสร้างในคริสต์ทศวรรษ 1350
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
หมวดหมู่:วังและพระราชวังในประเทศสเปน
หมวดหมู่:อาหรับ
หมวดหมู่:สิ่งก่อสร้างในแคว้นอันดาลูซิอา
กานาเป

**กานาเป** () หรือบางครั้งเขียนว่า **คานาเป้** เป็นอาหารชิ้นเล็ก ๆ ที่มักมีไว้ตกแต่งอาหาร สามารถถือได้โดยนิ้วมือและมักรับประทานได้ภายในคำเดียว มักเสิร์ฟในช่วงค็อกเทล กานาเปส่วนใหญ่มักจะรสเค็มหรือเผ็ดเพื่อทำให้แขกดื่มได้มากขึ้น ชิ้นส่วนของกานาเป เช่น แคร็กเกอร์ ขนมปังหั่นเป็นแผ่นชิ้นเล็ก ๆ ขนมปังอบ ตัดออกในรูปร่างต่างกัน อาจทาเนย และด้านบนอาจเป็นเนื้อสัตว์ เนื้อปลา เนยแข็ง คาเวียร์ ฟัวกรา ซอส หรือเครื่องปรุงอื่น ๆ

หมวดหมู่:อาหารจากเนื้อปลา
แก๊งชะนีกับอีแอบ

**แก๊งชะนีกับอีแอบ** เป็นภาพยนตร์ไทยที่ออกฉายเมื่อวันที่ 13 กรกฎาคม พ.ศ. 2549 โดยค่าย จีทีเอช กำกับโดยยงยุทธ ทองกองทุน  ภาพยนตร์ทำรายได้ 49.12 ล้านบาท

## สโลแกน
*ภารกิจจับแอบ โดยสาวแสบแก๊งชะนี
*อีแอบอยู่รอบตัวเรา
## นักแสดงนำ
*มีสุข แจ้งมีสุข รับบท แป้ง
*พัชรศรี เบญจมาศ รับบท ป๋อม
*กุลนัดดา ปัจฉิมสวัสดิ์ รับบท แพท
*พิมลวรรณ ศุภยางค์ รับบท เจ๊ฝ้าย
*อรปรียา หุ่นศาสตร์ รับบท นิ่ม
## นักแสดงสมทบ
*เธียรชัย ชัยสวัสดิ์ รับบท ก้อง
*ไมเคิล เชาวนาศัย รับบท พี่บี
*ดาวิเด โดริโก้ รับบท อ๊อฟ
*คะซุกิ ยะโนะ รับบท เคนจัง
*กนิษฐ์ สารสิน รับบท พี่โจ้
*มนต์ชีพ ศิวะสินางกูร รับบท เฮียเพ้ง
*ศันสนีย์ วัฒนานุกูล รับบท แม่ของแป้ง
*ปาณิสรา พิมพ์ปรุ รับบท แม่หมอ (คนใช้ของฝ้าย)
*ประเสริฐ วิวัฒนานนท์พงศ์ รับบท ลุงของก้อง
*อนุชิต สพันธุ์พงษ์ รับบท พนักงานในห้างสรรพสินค้า
*ปฏิญญา ควรตระกูล (ป๋าต๊อบ) รับบท แฟนของสายรุ้ง
*ปิยะกานต์ บุตรประเสริฐ รับบท ครูของลูกฝ้าย
*ปวีณ์นุช แพ่งนคร รับบท พนักงานขายชุดชั้นใน
*ฉันทวิชช์ ธนะเสวี รับบท ผู้ออกกำลังกาย

## สื่ออื่น ๆ
thumb|150px|หนังสือการ์ตูนแก๊งชะนีกับอีแอบ
ด้วยความร่วมมือกันของ GTH กับการ์ตูนไทยสตูดิโอ จับมือร่วมมุขฮาพาภาพยนตร์ "แก๊งชะนีกับอีแอบ" มาในฉบับการ์ตูน โดยผู้เขียนบทหนัง "โอ๋ และ อำ" ได้เป็นผู้เขียนบทในเวอร์ชันการ์ตูนด้วย

## เพลง
*ควักหัวใจ - ใหม่ เจริญปุระ
*อาจจะเป็นคนนี้ - ฐิติมา สุตสุนทร
*ทางเดินแห่งรัก - เสาวลักษณ์ ลีละบุตร (ตอนจบ)

## รางวัล

## อ้างอิง

## แหล่งข้อมูลอื่น ๆ
* ข้อมูลหนังเรื่องแก๊งชะนีกับอีแอบในเว็บ Movie Sanook.com
* เว็บไซต์ข้อมูลหนังแก๊งชะนีกับอีแอบ
* ข้อมูลเกี่ยวกับภาพยนตร์เรื่องแก๊งชะนีกับอีแอบ
* แก๊งชะนีกับอีแอบ ทางเว็บไซต์ GTH 
* ตัวอย่างภาพยนตร์ เรื่อง แก๊งชะนีกีบอีแอบ
* 

หมวดหมู่:ภาพยนตร์ไทยที่ออกฉายในปี พ.ศ. 2549
หมวดหมู่:ภาพยนตร์ภาษาไทย
หมวดหมู่:ภาพยนตร์โดยจีทีเอช
หมวดหมู่:ภาพยนตร์ตลกไทย
หมวดหมู่:ภาพยนตร์ที่กำกับโดย ยงยุทธ ทองกองทุน
หมวดหมู่:ภาพยนตร์แอลจีบีทีไทย
หมวดหมู่:ภาพยนตร์ไทยในคริสต์ทศวรรษ 2000
หมวดหมู่:ภาพยนตร์ภาษาไทยในคริสต์ทศวรรษ 2000
กีฬายุวชนโลก

**กีฬายุวชนโลก** () หรือตัวย่อว่า ICG เป็นการแข่งขันกีฬาระดับนานาชาติของบรรดาเด็กนักเรียนทั้งชายและหญิงจากทั่วทุกมุมโลกที่มีอายุระหว่าง 12-15 ปี โดยจัดขึ้นเป็นประจำทุกปีตามเมืองสำคัญของประเทศต่างๆที่เป็นเจ้าภาพ การแข่งขันกีฬายุวชนโลกถือกำเนิดขึ้นมาจากการที่ชาวยุโรปได้ร่วมมือกันจัดตั้งเทศกาลการแข่งกีฬาและวัฒนธรรม เพื่อส่งเสริมการมีมิตรภาพระหว่างประเทศ ซึ่งหวังว่าการมีมิตรภาพระหว่างประเทศ จะทำให้เกิดสันติภาพไม่มีสงครามหรือความรุนแรงเกิดขึ้น

โดยจัดขึ้นเป็นครั้งแรกที่เมืองเซเลีย ประเทศสโลวีเนีย เมื่อปี 1968 (พ.ศ. 2511) เป็นการชิงชัยของเด็กนักเรียนชายหญิงวัยอายุ 12-15 ปี โดยทีมที่เข้าร่วมแข่งขันจะให้ส่งในนามของเมือง ไม่ใช่ส่งในนามของประเทศ ฉะนั้นประเทศหนึ่งอาจจะส่งหลายเมืองก็ได้ ในครั้งแรกนั้นมีทีมที่เข้าร่วมแข่งขันจาก 9 ประเทศ

การแข่งขันมีจุดมุ่งหมาย เพื่อพัฒนาการทางด้านร่างกาย สติปัญญา และจิตใจของเด็ก และที่สำคัญที่สุดคือ เพื่อให้เด็กมีประสบการณ์การได้รู้จักกัน จะได้สร้างมิตรภาพโดยการติดต่อต่อเนื่องกันต่อไปเมื่อทุกคนกลับไปถึงบ้าน ซึ่งจะขยายผลไปถึงเพื่อนคนอื่นๆที่จะได้ร่วมกันติดต่อด้วย เพราะเด็กในวัยนี้เป็นช่วงวัยที่ชอบติดต่อกับเพื่อนเพศเดียวกัน จะได้แลกแปลี่ยนข้อมูล แลกเปลี่ยนวัฒนธรรม ฝึกฝนภาษา และช่วยเหลือต่อกันเมื่อเติบโตเป็นผู้ใหญ่

สำหรับการแข่งขันกีฬา เด็กในวัยนี้ยังไม่ควรจะต้องมีการแข่งขันแบบโหมหนักเอาเป็นเอาตาย เช่น แข่งกันครั้งละหลายๆเกมหรือหลายๆเซ็ทหรือหลายๆวัน แต่เด็กต้องการจะได้ท่องเที่ยว ต้องการได้รับความสนุกสนาน ได้รู้จักกันและสร้างมิตรภาพต่อกันมากกว่า

## การจัดการแข่งขัน

### ฤดูหนาว

## อ้างอิง

หมวดหมู่:กีฬาเยาวชน
ตลาดหนองมน

**ตลาดหนองมน** เป็นตลาดที่ตั้งอยู่ริมถนนสุขุมวิทอยู่ใกล้กับหาดบางแสน ในตำบลแสนสุข อำเภอเมืองชลบุรี จังหวัดชลบุรี เป็นตลาดของฝาก ขายของพื้นเมืองและของที่ระลึก ส่วนใหญ่เป็นของทะเลแห้งชนิดต่าง ๆ ห่อหมก ฮ่อยจ๊อ ขนมประเภทกวน ภาชนะเครื่องจักรสาน เป็นต้น ของฝากขึ้นชื่อที่มีชื่อเสียงคือข้าวหลามหนองมน ซึ่งทางจังหวัดชลบุรีจัดให้มีการประกวดข้าวหลามที่อร่อยที่สุดเป็นประจำทุกปี

## ที่มาของชื่อ
ในอดีตบริเวณตลาดหนองมนเป็นหมู่บ้านหนึ่งในจังหวัดชลบุรี เหตุที่ชื่อ "หนองมน" มีตำนานเล่าว่ามีพระสงฆ์เดินทางธุดงค์มายังเมืองบางปลาสร้อย และได้กลางกลดพักค้างแรมที่หมู่บ้านนี้ แต่ขณะนั้นเกิดโรคระบาดมีผู้คนล้มตาย หมอยาสมุนไพรอย่างไรก็ไม่หาย ชาวบ้านไม่รู้จะทำอย่างไรจึงอาราธนาพระธุดงค์ให้มาช่วย พระธุดงค์รูปนั้นก็ทำพิธีปลุกเสกน้ำมนต์ขึ้นมาบาตรหนึ่ง ชาวบ้านนำมาดื่มบ้างและประพรมตัวให้คนที่กำลังป่วยบ้าง ปรากฏว่าหายป่วยจากโรคระบาด ชาวบ้านบริเวณข้างเคียงเมื่อทราบข่าวจึงไดมาขอน้ำมนต์จากหลวงพ่อไปรักษาโรคร้ายในหมู่บ้านของตนบ้าง 

จนในที่สุด พระธุดงค์ไม่สามารถทำน้ำมนต์ให้พอเพียงกับความต้องการของชาวบ้านได้ เพราะแหล่งน้ำอยู่ห่างไกล ท่านออกปากให้ชาวบ้านขุดน้ำเล็ก ๆ ใกล้กุฏิของท่าน พระธุดงค์ก็จัดแจงทำพิธีปลุกเสกคาถาอาคม และหยดเทียนลงไปในหนองน้ำ เพื่อทำน้ำมนต์ไว้แจกจ่าย ภายหลังพระธุดงค์องค์นั้นก็เดินทางจากหมู่บ้านนี้ไป หนองน้ำก็ยังคงเป็นหนองน้ำมนต์ที่ศักดิ์สิทธิ์ที่สามารถนำไปรักษาโรคภัยให้หายได้ หนองน้ำนั้นมีชื่อว่า "หนองน้ำมนต์" ต่อมาก็กลายเป็น "หนองมน"

## อ้างอิง

หนองมน
วอยซ์เอกซ์เอ็มแอล

**วอยซ์เอกซ์เอ็มแอล** หรือ **วีเอกซ์เอ็มแอล** () เป็นมาตรฐาน XML ใช้สำหรับสร้างหัวข้อบนอินเทอร์เน็ตที่สามารถเข้ากับการยอมรับการพูดและโทรศัพท์ แทนที่การใช้เว็บเบราว์เซอร์บนคอมพิวเตอร์ส่วนบุคคล ซึ่งใช้โทรศัพท์เชื่อมผ่านเว็บเสียง คุณเพียงกดหมายเลขโทรศัพท์ของเว็บไซต์และใช้อุปกรณ์การพูดแล้วกดคำสั่งและก็จะได้รับข้อมูลข่าวสารที่ต้องการ

## ตัวอย่างข้อมูล


```xml
<vxml version="2.0" xmlns="http://www.w3.org/2001/vxml">
  <form>
    <block>
      <prompt>
        Hello world!
      </prompt>
    </block>
  </form>
</vxml>
```


หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:มาตรฐานที่พัฒนาจากเอกซ์เอ็มแอล
หมวดหมู่:ภาษามาร์กอัป
หมวดหมู่:การสังเคราะห์เสียงพูด
หมวดหมู่:ภาษาโปรแกรมที่พัฒนาจากเอกซ์เอ็มแอล
หมวดหมู่:โพรโทคอลวอยซ์โอเวอร์ไอพี
ท้าวทรุปัท

**ท้าวทรุปัท** หรือ **ท้าวยัชนเสน** เป็นกษัตริย์ครองแคว้นปัญจาละ เป็นบิดาของศิขัณฑี ธฤษฏัทยุมนะ และพระนางเทราปตี (2 คนหลังเกิดจากการทำพิธี) ต่อมาโทรณาจารย์ได้ให้เหล่าลูกศิษย์จับตัวท้าวทรุปัทมาให้ตน ซึ่งเป็นพิธีคุรุทักษิณา โดยทุรโยธน์นำน้อง ๆ บุกตะลุยก่อนแต่ถูกท้าวทรุปัทตีทัพพ่ายกลับมา 

ต่อมาปาณฑพทั้ง 5 ได้มาต่อสู้กับท้าวทรุปัทอีกครั้ง ท้าวทรุปัทรบแพ้อรชุนและจับตัวไปให้คุรุโทรณาจารย์ แต่โทรณาจารย์ปล่อยตัวไปแต่ได้ขอดินแดนปัญจาละไว้ครึ่งหนึ่ง ท้าวทรุปัทรู้สึกน้อยใจว่าเหตุใดตนจึงไม่มีบุตรที่เก่งกาจดังเช่นอรชุน ทำให้ท้าวทรุปัทอยากได้อรชุนมาเป็นลูกเขยจึงได้ให้ฤๅษีทำพิธีขอบุตรให้กับตน 2 คน คือ ธฤษฏัทยุมนะ จุดมุ่งหมายคือสังหารโทรณาจารย์ และพระนางเทราปทีเพื่อเป็นชายาของอรชุน

ในสงครามทุ่งกุรุเกษตร ท้าวทรุปัทได้เข้าร่วมกำลังรบกับฝ่ายปาณฑพ และถูกโทรณาจารย์ คู่อริสังหารด้วยดาบในการรบวันที่ 15 ของสงครามทุ่งกุรุเกษตร

## อ้างอิง

หมวดหมู่:ตัวละครในมหาภารตะ
วิญญาณ โลก คนตาย

**วิญญาณ โลก คนตาย** เป็นภาพยนตร์ที่ออกฉายเมื่อวันที่ 8 พฤศจิกายน พ.ศ. 2550 และ จัดจำหน่ายโดย สหมงคลฟิล์ม เป็นหนังแนวสยองขวัญ

## นักแสดง
* อนุชิต สพันธุ์พงษ์ แสดงเป็น บัติ
*  ณัทธมนกาญจน์ ศรีนิกรโชติ แสดงเป็น มิ้ง

## แหล่งข้อมูลอื่นๆ
* เว็บไซต์ทางการของภาพยนตร์ 
* 

หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์โดยสหมงคลฟิล์ม
ปลาช่อนดำ

**ปลาช่อนดำ** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Channa melasoma* อยู่ในวงศ์ปลาช่อน (Channidae) มีรูปร่างเหมือนปลาช่อน (*C. striata*) แต่ลำตัวผอมเพรียวกว่า หัวโต ตาสีดำ ตามตัวไม่มีลวดลาย สีลำตัวสีเขียวอมม่วง ครีบท้อง ครีบหาง และครีบหลังมีสีคล้ำมีขลิบขาวที่ครีบท้อง

ขนาดโตเต็มที่ได้ 30 เซนติเมตร กินปลาขนาดเล็ก ลูกกุ้ง และสิ่งมีชีวิตเล็ก ๆ ต่าง ๆ

ในประเทศไทยพบได้เฉพาะป่าพรุโต๊ะแดง จังหวัดนราธิวาส และแม่น้ำโกลก ในต่างประเทศพบได้ตั้งแต่มาเลเซีย, สิงคโปร์ไปจนถึงอินโดนีเซีย

ปลาช่อนดำมีชื่อเรียกเฉพาะในแวดวงปลาสวยงามว่า "ปลาช่อนเจ้าฟ้า" และมีชื่อเรียกอื่น ๆ ว่า "พังกับ" แต่การเลี้ยงเป็นปลาสวยงามกลับไม่ได้รับความนิยมเท่าที่ควร เนื่องจากไม่มีความสวยงาม และเลี้ยงค่อนข้างยากเนื่องจากปรับตัวให้เข้ากับสภาพแวดล้อมไม่ค่อยได้

## อ้างอิง

## แหล่งข้อมูลอื่น
* ข้อมูลปลาช่อนดำ

ช่อนดำ
ช่อนดำ
ช่อนดำ
ช่อนดำ
ช่อนดำ
ช่อนดำ
สระว่ายน้ำ

thumb|สระว่ายน้ำหลังบ้าน
[thumb|สระว่ายน้ำส่วนตัวบน[ดาดฟ้า]]

**สระว่ายน้ำ** คือแหล่งน้ำที่มนุษย์สร้างขึ้นเพื่อใช้สำหรับการว่ายน้ำหรือกิจกรรมนันทนาการ สามารถสร้างให้ลึกลงไปในดินหรืออยู่เหนือพื้นดินก็ได้ และสร้างด้วยวัสดุหลายชนิดเช่นคอนกรีต (หรือเรียกว่า กูไนต์) โลหะ พลาสติก หรือไฟเบอร์กลาสส์ สระว่ายน้ำอาจตกแต่งให้เป็นรูปร่างหรือขนาดตามใจชอบ หรือใช้ขนาดมาตรฐานก็ได้ โดยขนาดใหญ่ที่สุดคือสระว่ายน้ำขนาดที่ใช้ในกีฬาโอลิมปิก

ชมรมสุขภาพ เช่น วายเอ็มซีเอ ฟิตเนส และชมรมส่วนตัวจะมีสระว่ายน้ำไว้ออกกำลังกายเป็นส่วนใหญ่ โรงแรมหลายแห่งมีสระว่ายน้ำสำหรับแขก สถานที่เช่น โรงเรียน และมหาวิทยาลัย บางที่ก็มีสระว่ายน้ำสำหรับว่ายน้ำและชั้นเรียนวิชาพลศึกษา หรือสำหรับนักกีฬาแข่งขัน อ่างน้ำร้อนและสปามีสระว่ายน้ำที่มีน้ำร้อนไว้สำหรับการผ่อนคลายและการบำบัดรักษา และอาทั่วไปตามบ้าน โรงแรม ชมรม และโรงนวด สระว่ายน้ำยังใช้สำหรับดำน้ำ และกีฬาชนิดอื่น ๆ และยังใช้สำหรับนักประดาน้ำ และนักบินอวกาศเอาไว้ฝึกฝนด้วย

หมวดหมู่:แหล่งน้ำ

หมวดหมู่:น้ำ
อเล็กซานดร้า ธิดาวัลย์ บุญช่วย

**อเล็กซานดร้า ธิดาวัลย์ บุญช่วย** (; , เกิด 28 พฤษภาคม พ.ศ. 2530) เป็นนักแสดงและนักร้องลูกครึ่งลาว-บัลแกเรีย ที่มีชื่อเสียงในวงการบันเทิงไทย

## ประวัติ
**อเล็กซานดร้า ธิดาวัลย์ บุญช่วย** หรือชื่อที่สะกดตามบัตรประจำตัวประชาชนของประเทศลาว ว่า **อเล็กซานดร้า ทิดาวัน บุนซ่วย** เป็นนักแสดงชาวลาว เกิดเมื่อวันพฤหัสบดีที่ 28 พฤษภาคม พ.ศ. 2530 เป็นบุตรีของบุนทะวีไซ บุนซ่วย ชาวลาว กับโจดานา อิออร์ดังกา ชาวบัลแกเรีย เธอจบการศึกษาระดับอุดมศึกษาจากคณะมนุษยศาสตร์ ภาคภาษาอังกฤษ จากวิทยาลัยลาวอเมริกัน นครหลวงเวียงจันทน์และศึกษาต่อระดับระดับปริญญาโทที่ มหาวิทยาลัยเคโอ ประเทศญี่ปุ่น 

เธอเติบโตมาในครอบครัวนักดนตรี ปู่ของเธอ บุนทะมาลี บุนซ่วย เป็นผู้แต่งเนื้อร้องและทำนองเพลงอมตะ ในเพลงกุหลาบปากเซ และสายลมเย็น ส่วนคุณตาเป็นนักร้องและนักกีตาร์ชาวบัลแกเรีย ขณะที่บิดาของเธอ บุนทะวีไซ ได้ทุนไปเรียนด้านการสอนดนตรีที่บัลแกเรียเป็นเวลา 10 ปี จนได้พบกับแม่ของเธอ โจดานา ที่เรียนเปียโน ที่นั่น พอเธออายุได้ 1 ขวบ พ่อและแม่ยังเรียนไม่จบดีก็ตัดสินใจกลับมาประเทศลาวเพื่อบุกเบิกการสอนดนตรีคลาสสิกในลาว โดยเป็นครูสอนเปียโนในโรงเรียนสอนศิลปะดนตรีของลาวตั้งแต่ยุคก่อตั้ง ปัจจุบันคุณพ่อของอเล็กซานดร้ามีตำแหน่งเป็นรองผู้อำนวยการ

เมื่อเธออายุได้ 3 ขวบ เธอได้ออกผลงานอัลบั้มเพลงซึ่งถือเป็น นักร้องอายุน้อยที่สุดที่ได้ออกอัลบั้มในประเทศลาว และยังวางขายอัลบั้มในประเทศญี่ปุ่น ถึงแม้เธอจะไม่มีค่ายเพลง แต่การผลิตผลงานและดูแลทุกอย่างโดยพ่อกับแม่ของเธอ และเธอยังเป็นศิลปินคนเดียวของลาวที่ต้องทำเรื่องขออนุญาตทางรัฐบาลก่อนที่จะสัมภาษณ์เธอ ทางด้านการแสดงเธอเคยเล่นละครเวทีในหอประชุมที่ใหญ่ที่สุดในเวียงจันทน์ 

ทางด้านผลงานเพลง มีเพลงดังอย่าง เพลงคอยวันฮักหวนคืน รวมถึงอัลบั้มงานเพลงครอบครัว โดยมีพ่อแต่งเพลง แม่เล่นไวโอลิน ที่เป็นเพลงลาว ผสมแนวฮิปฮอป อาร์แอนด์บี ซอฟต์ร็อก เร็กเก้ ปัจจุบันเธอได้เซ็นสัญญากับเวิร์คพอยท์ มีผลงานเพลงและงานละครคือ เพลงรักริมฝั่งโขง และเรไรลูกสาวป่า

ด้านศาสนา เธอกล่าวว่าเธอนับถือศาสนาคริสต์

## ผลงาน
### ละคร
* ปี 2550 เพลงรักริมฝั่งโขง ช่อง 7 รับบท จำปา คู่กับ ศุกลวัฒน์ คณารศ  
* ปี 2551 เรไรลูกสาวป่า ช่อง 7 รับบท เรไร คู่กับ ศิวัฒน์ โชติชัยชรินทร์, รพีภัทร เอกพันธ์กุล
* ปี 2552 ระเบิดเถิดเทิง (ซิตคอม) ช่อง 5 (รับเชิญในตอน... คฤหาสน์ คฤโหด)
* ปี 2554 ตลก 6 ฉาก (ซิตคอม) ช่อง 5 (รับเชิญ)
* ปี 2555 เก็บหอมออมรัก ช่อง 7 รับบท สตางค์ (รับเชิญในตอน...ถ่านไฟเก่า,หนองบัวดีหมี ช็อปปิ้งมอลล์,ไม่มีใครผิด...จนเกินอภัย)
* ปี 2568 โอมเพี้ยงอาจารย์คง (ซิตคอม) ช่อง work point (รับเชิญในตอน มารอที่ท่าน้ำ)

### ผลงานเพลง
* เพลงรักริมฝั่งโขง ร้องคู่กับ เวียร์  ศุกลวัฒน์ คณารศ
* เพลงบ่ฮู้เป็นหยัง  ร้องคู่กับ เวียร์  ศุกลวัฒน์ คณารศ
* อัลบั้มเพลงประกอบละคร เพลงรักริมฝั่งโขง
*เพลงเรไรลูกสาวป่า ประกอบละครเรไรลูกสาวป่า
*เพลงรำวงป่า ประกอบละครเรไรลูกสาวป่า
*เพลงยินดีที่ไม่รู้จัก(เวอร์ชันหลายภาษา) ขับร้อง ภาษาลาว ในคอนเสิร์ต GTH 11 ปีแสงคอนเสิร์ต
*แข่งขันร้องเพลงในรายการ The Mask Singer หน้ากากนักร้อง ซีซั่นที่ 3 ภายใต้ **หน้ากากซากุระ** โดยสามารถเอาชนะ  **หน้ากากนินจา** ด้วยเพลง Dangerous Woman แต่ได้พ่ายแพ้ให้กับ **หน้ากากแอปเปิ้ล** ด้วยเพลง คิดฮอด

## อ้างอิง
* อเล็กซานดร้า ทิดาวัน บุนซ่วย รู้ไปโม้ด

หมวดหมู่:นักร้องหญิงชาวลาว
หมวดหมู่:นักร้องป็อปลาว
หมวดหมู่:นักแสดงหญิงชาวลาว
หมวดหมู่:ชาวลาวในประเทศไทย
หมวดหมู่:ชาวลาวเชื้อสายบัลแกเรีย
หมวดหมู่:คริสต์ศาสนิกชนชาวลาว
หมวดหมู่:ศิษย์เก่าจากมหาวิทยาลัยเคโอ
บันทึกประจำวัน

**บันทึกประจำวัน**, **อนุทิน** หรือ **ไดอารี** () เป็นการบันทึก แรกเริ่มบันทึกในรูปแบบของสมุด ซึ่งแยกข้อมูลเป็นวัน รายงานสิ่งที่เกิดขึ้นในแต่ละวัน ในแต่ละช่วงเวลา อนุทินบางครั้งยังมีจุดประสงค์ ลักษณะ ความศิวิไลซ์ของมนุษย์ รวมถึงการบันทึกของรัฐบาล  การบันทึกทางธุรกิจ การบันทึกทางทหาร โรงเรียนหรือผู้ปกครองบางคนสอนเด็กให้เขียนอนุทิน เพื่อแสดงความรู้สึกและความคิดออกมา 

ขณะที่บันทึกประจำวันมักแสดงข้อมูลเกี่ยวกับชีวิตประจำวัน ประวัติของตัวเอง หรือประวัติชีวิต ผู้เขียนบันทึกแสดงรายละเอียด ข้อมูลส่วนตัว โดยส่วนมากตั้งใจบันทึกเป็นเรื่องส่วนตัว หรือในกลุ่มเพื่อน หรือญาติด้วยกัน แต่ในปัจจุบันบันทึกประจำวันบางคนก็มีการเผยแพร่ออกไป อย่างของ อันเนอ ฟรังค์, อลัน คลาร์ก, โทนี เบ็นน์ หรือ ไซมอน เกรย์ ที่มีการตีพิมพ์ออกมาเพื่อเป็นการแก้ต่างตัวเอง หรือเพื่อผลประโยชน์ อนุทินที่มีชื่อเสียงของไทย เช่น ไดอารีของสมเด็จเจ้าฟ้ามหาวชิรุณหิศ

ความหมายอื่น ๆ ยังสามารถหมายถึงสิ่งพิมพ์ที่เขียนขึ้น หรืออาจหมายถึงในรูปแบบทางอิเล็กทรอนิกส์ อย่าง บล็อก เป็นต้น

ในตะวันออกใกล้สมัยยุคกลาง ปรากฏบันทึกประจำวันภาษาอาหรับมีมาตั้งแต่ก่อนศตวรรษที่ 10 บันทึกประจำวันที่เก่าแก่ที่สุดที่ปรากฏจากสมัยดังกล่าวและมีความคล้ายกับบันทึกประจำวัน คือสมุดบันทีกของอะบู อะลี อิบน์ อัลบันนา จากศตวรรษที่ 11 โดยมีการบันทึกแบบจัดเรียงแบ่งตามวันในลักษณะเดียวกับบันทึกในสมัยปัจจุบัน

## อ้างอิง

หมวดหมู่:อัตชีวประวัติ
หมวดหมู่:การเขียน
ไอซีเอ็มพี

**เกณฑ์วิธีข้อความควบคุมบนอินเทอร์เน็ต** หรือ **ไอซีเอ็มพี** () คือ โพรโทคอลที่ทำหน้าที่รายงานความผิดพลาดต่าง ๆ ใน IP packet และตรวจสอบการทำงานในชั้น Internet Layer

เนื่องจากปกติข้อมูลที่ส่งใน Network จะต้องผ่าน Router มากกว่าหนึ่งตัว เพื่อให้ Router สามารถตรวจสอบปัญหาในการส่งข้อมูลไปยังปลายทาง Router จะใช้ Internet Control Message Protocol (ICMP) ไปแจ้งยัง IP ต้นทาง โดย ICMP จะถูกใช้ในการวิเคราะห์เพื่อแก้ไขปัญหา

## อ้างอิง

## แหล่งข้อมูลอื่น
* RFCs
** RFC 792, *Internet Control Message Protocol*
** RFC 1122, *Requirements for Internet Hosts -- Communication Layers*
** RFC 1716, *Towards Requirements for IP Router*
* IANA
* ICMP Sequence Diagram 
* ICMP ping simulation
* ICMP traceroute simulation

หมวดหมู่:โพรโทคอลบนอินเทอร์เน็ต
หมวดหมู่:มาตรฐานอินเทอร์เน็ต
หมวดหมู่:โพรโทคอลชั้นอินเทอร์เน็ต
หมวดหมู่:โพรโทคอลชั้นเครือข่าย
วัดศรีพโลทัย

**วัดศรีพโลทัย** ตั้งอยู่ที่ อำเภอเมืองชลบุรี จังหวัดชลบุรี โดยมีนายบางและนางแอ๊ว รัฐกิจเจริญสุข เป็นผู้มีจิตศรัทธามอบที่ดินให้สร้างวัด จำนวน 6 ไร่ 4 งาน 35 ตารางวาและได้รับอนุญาตสร้างวัดเมื่อ พ.ศ. 2506 จวบจนกระทั่งเสนาสนะต่างๆ เรียบร้อยแล้ว จึงได้รับอนุญาตให้ตั้งเป็นวัดเมื่อ วันที่ 5 ตุลาคม พ.ศ. 2508 ได้รับพระราชทานวิสุงคามสีมา เมื่อวันที่ 24 มีนาคม พ.ศ. 2512 เนื้อที่ๆได้รับพระราชทานวิสุงคามสีมา กว้าง 40 เมตร ยาว 60 เมตร วัดมีเนื้อที่ทั้งหมด 10 ไร่ ๓ งาน 38 ตารางวา มีธรณีสงฆ์ 11 ไร่ 2 งาน 85 ตารางวาเป็นที่ดินมีโฉนด เลขที่ 5123

## อ้างอิง

* อนุสรณ์งานสมโภชน์กรุงรัตนโกสินทร์ 200 ปี พุทธศักราช 2525 , ทำเนียบวัดและพระสังฆธิการ แห่งจังหวัดชลบุรี , หน้า 39 , บริษัทประยูรวงศ์

ศรีพโลทัย